19/01/2012 | Administración LocalMunicipal
Malpica de Bergantiños
Secretaría
Aprobación definitiva Regulamento do mercado municipal de Malpica de Bergantiños

Aprobadas inicialmente polo Pleno deste concello, n sesión celebrada o día 24 DE NOVEMBRO DE 2011, o “Regulamento municipal do Mercado de Malpica de Berantiños”, e unha vez rematado o prazo de trinta días de exposición ó publico sen que se tiveran presentado reclamacións os acordos de aprobación inicial, procede a publicación dos acordos elevados a definitivos, así como o texto íntegro do mesmo, de conformidade co disposto no artigo 70.2, do 2 de abril, reguladora das bases de réxime local. Malpica de Bergantiños 11 de xaneiro de 2012. O alcalde. Asdo.: Eduardo José Parga Veiga Título I.-Disposicións xerais. Capítulo I.-Obxecto e forma de xestión. Capítulo II.-Competencias municipais. Título II.-As concesións administrativas. Capítulo I.-Dos postos de venda. Capítulo II.-Das concesións de postos de venda nos mercados. Capítulo III.-Dereitos e obrigas dos concesionarios de postos. Capítulo IV.-Da transmisión das concesións. Capítulo V.-Da extinción das concesións. Capítulo VI.-Usos e actividades autorizados. Título III.-Regulación do funcionamento dos mercados municipais de abastos. Capítulo I.-Da dirección dos mercados. Capítulo II.-Obras e instalacións nos postos e mesas. Capítulo III.-Inspección sanitaria. Capítulo IV.-Faltas e sancións. Capítulo V.- Asociación de vendedores Disposición derrogatoria. Disposición final. Artigo 1. - O Concello de Malpica de Bergantiños dispón dun Mercado municipal sito rúa Patria Galega, do casco urbán de Malpica, configurado como un centro de abastecemento de artículos de primeira necesidade, promovido polo Concello en local ou lugar público adecuado a cubrir as necesidades da poboación, en base á concurrencia e multiplicidade de postos de venta. Ao obxeto de regular o funcionamento do Mercado se redacta o presente Regulamento co propósito de establecer as relacións entre os titulares dos postos e o Concello, sen prexuízo do regulado en cada momento tanto nas Ordenanzas correspondentes, nos respectivos contratos de adxudicación de cada un dos postos, como nos pregos de cláusulas administrativas que poidan rexir ulteriores concesións administrativas. Sin perxuizo de todo isto o funcionamento do Mercado Municipal de Malpica de Bergantiños rexirase polo presente regulamento. Artigo 2. - A competencia en materia de abasto público e no establecemento e autorización de mercados no termo municipal correspóndelle ó Concello de Martin Gonzalo Lasso Ayo de conformidade co disposto no artigo 25.2. g) da Lei 7/1985, do 2 de abril, Reguladora das bases de réxime local, e no artigo 80.2. g) da Lei 5/1997, do 22 de xullo, da Administración local de Galicia, así como na Lei Lei 13/2010 de 17 de decembro do comercio interior de Galicia, e na Lei 7/1996, do 15 de xaneiro de Ordenación do comercio minorista, modificada pola Lei 1/2010 de 1 de marzo. Artigo 3.-O concello poderá xestiona-los mercados de xeito directo ou indirecto, adoptando calquera das formas legalmente establecidas a tal fin. Corresponderá á Alcaldía, e pola súa delegación ao tenente de alcalde ou concelleiro delegado de mercados, o exercicio das atribucións conferidas ao Concello de Malpica e que non estean reservadas legalmente ao Pleno da Corporación. É competencia do Concello Pleno: - A aprobación, modificación ou derrogación de este regulamento. A vixilancia da boa orde e funcionamento dos mercados corresponde ó persoal adscrito a eles, así como ós membros da Policía Local.1.-Calquera que fose o tipo e forma da xestión dos mercados, o concello exercerá neles a necesaria intervención administrativa, a vixilancia sanitaria e cantas funcións impliquen exercicio de autoridade e sexan da súa competencia.2.-A intervención administrativa do concello nos mercados dirixirase a asegura-lo abasto dos artigos de consumo de primeira necesidade, a calidade dos ofrecidos na venda, a fidelidade no despacho dos que se expidan a peso ou medida e a normalidade dos prezos.3.-O concello sancionará calquera forma de actuación que vaia contra as condicións sanitarias dos productos, altere a súa cualidade, peso ou medida, ou estea encamiñada a impedir ou dificulta-la liberdade do tráfico mercantil.1.-Os postos dos mercados son propiedade do concello, pola súa condición de bens de servicio público, e polo tanto inalienables, inembargables e imprescriptibles. Artigo 7.-Os postos de venda no mercado municipal de abastos clasificaranse en: a) Postos fixos: os destinados á venda de artigos de modo permanente por ter sido adxudicados por un tempo determinado, conforme ás normas de este regulamento. b) Postos provisionais: - Os que estando libres, por non ter sido adxudicados de forma permanente, se utilizan de forma esporádica. - Os que se sitúan no denominado multiposto, destinados á venda non permanente e que se utilizan de forma esporádica previo abono dos usuarios das cotas que correspondan para contribuir ao mantemento e outros gastos dos elementos comúns do mercado. Artigo 8.-O número, emprazamento e dimensión dos postos de venda, locais e demais servicios dos mercados, virán sinalados no plano respectivo, aprobado polo órgano competente. O concello poderá fixa-los criterios estéticos e o deseño dos postos de venda nos mercados co fin de manter unha determinada uniformidade.1.-Corresponde ó Concello de Malpica de Bergantiños a cesión da explotación dos postos do mercado a particulares mediante a forma de concesión administrativa. A concesión farase seguindo as prescripcións xerais que fixen as normas vixentes na materia. Poderán ser obxecto de concesión os postos que previamente estean vacantes ou dados de baixa. O comercio nos mercados exercerase polos titulares da concesión ou autorización de venda. Os titulares (personas físicas) veñen obligados a ocupación do posto de venda no mercado municipal para a súa explotación comercial, ben personalmente, ben por ascendentes ou descendentes do titular en primeiro grado ou o seu cónxuxe ou persona vinculada con análoga relación de convivencia afectiva, e os traballadores por conta allea, previa alta dos anteriormente mencionados no correspondente réxime da Seguridade Social cando sexa preceptivo con arranxo á normativa aplicable. Os titulares ( personas xurídicas) veñen obligados a ocupación do posto de venda no mercado municipal para a súa explotación comercial a través de traballadores por conta allea contratados a tal fin e dados de alta no correspondente réxime da Seguridade Social, ou personas designadas a tal fin pola sociedade ( socios) e previa alta na Seguridade Social cando sexa preceptivo con arranxo á normativa aplicable. De non cumplirse tal requisito, presumirase que o posto ocupado por personas distintas ao titular foi irregulamente cedido ou arrendado, o que salvo proba en contrario, determinadrá a caducidade da concesión sen dereito a indemnización algunha.1. O prazo de concesión será de 15 anos, a contar a partir da data de formalización dos respectivos contratos. Os pregos que regulen o procedemento da concesión dos postos deberán conter como mínimo as seguintes determinacións: 1.-Posto obxecto da concesión e descrición das súas características, usos e actividades permitidos, así como requisitos que deban cumpri-los licitadores.2.-Obras e instalacións que deban realiza-los concesionarios.3.-Instalacións de titularidade do concello que se entreguen ó concesionario para a súa explotación.4.-Prazo da concesión e prórrogas posibles, como límite máximo de 60 anos.5.-Situación respectiva do concello e do concesionario durante o prazo de vixencia da concesión.6.-Tipo de licitación da concesión. Artigo 13.-Durante a vixencia da concesión o titular estará obrigado a abona-las cotas, taxas e demais exaccións previstas nas ordenanzas fiscais municipais, tanto pola utilización dos postos de venda como polos demais servicios dos que sexa beneficiario.1.-Poderán ser titulares de concesións as persoas naturais ou xurídicas con plena capacidade de obrar, e que reúnan os requisitos legais necesarios para o desenvolvemento da actividade que pretendan.2.-Non poderán selo: a) Os comprendidos nos casos de incapacidade e incompatilidade sinalados na normativa de contratación das administracións públicas. b) Aqueles que non reúnan as condicións esixibles nas ordenanzas municipais. c) Os sancionados pola comisión de faltas moi graves, cando a última sanción lles fose imposta dentro do período de tres anos anteriores ao anuncio de licitación. Cada licitador só poderá ser adxudicatario dun só posto, salvo que quedaran postos vacantes, en cuxo caso, en cada licitación realizada, poderán ser adxudicatarios dun novo posto. Polo que se refire aos postos provisionais (mostradores, mesas, multipostos, etc), que poden ser ocupados para ventas de hortalizas, froitas, e demáis productos procedentes da horta, se estará ao que se estableza na súa regulación específica. Artigo 17.-Son dereitos dos concesionarios dos postos os seguintes: A).-A realización das vendas e transaccións autorizadas polo contrato de concesión do posto. B).-O abastecemento de mercadorías nas condicións e horarios que fixe o concello, facendo uso a tal fin dos elementos comúns do mercado. C).-Solicitar dispensas no despacho dos postos, por causas de enfermidade ou por motivos persoais. As peticións serán resoltas polo alcalde. D).-A facultade de realizar traspasos nas condicións fixadas polo concello. E).-Solicitar prórrogas no prazo de concesión. F).-Contratar persoal asalariado que o axude nas operacións a realizar no posto, sendo as relacións xurídicas que se deriven do contrato de traballo responsabilidade única do concesionario. G).-A realización de obras de conservación, reparación ou mellora dos postos de venda, debendo contar coa previa autorización municipal de obras. Artigo 18.-Constitúen obrigas xerais dos concesionarios: A).-Mante-lo posto aberto realizando as transaccións autorizadas. B).-Manter nas debidas condicións de conservación e hixiene tanto os postos como os utensilios que se utilicen. C).-A conservación e mantemento dos locais, debendo realizar pola súa exclusiva conta as obras que se recollan no prego de condicións como necesarias para a adecuación do posto, así como todas aquelas obras que requira a súa explotación e adecuación ás normas sanitarias e hixiénicas. A tal efecto os concesionarios deberán obter do concello a correspondente autorización de obras. As obras realizadas nos postos e que resulten unidas de xeito permanente ao posto ou instalación suxeitarnse ao previsto no artigo 44 do presente regulamento. D).-Os vendedores están obrigados a utilizar mandilón, luvas e gorro de protección, nas condicións que fixe o concello. Deberán observar igualmente pulcritude no aseo persoal. E).-Os vendedores deberán estar habilitados mediante a posesión do carné de manipulador de alimentos outorgado polo organismo competente. F).-Os concesionarios veñen obrigados a coloca-lo prezo correspondente a cada unha das variedades que teñan expostas para a venda, fixando sobre a mercadoría unha pizarra ou cartel no que se consigne o dito prezo por quilogramo, ducia ou peza, segundo sexa o caso, a clasificación do artigo e a procedencia. G).-Manter en todo momento esmerada corrección tanto co público coma co persoal adscrito ó mercado, cos servicios de inspección e cos demais concesionarios. H).-Facer uso adecuado das instalacións comúns do mercado, evitando a acumulación de mercadorías nas zonas comúns, así como o verquido de augas residuais, desfeitos, etc. I).-Atender o posto para a súa explotación comercial mediante as persoas sinaladas na cláusula 10 do presente regulamento. Das altas e baixas do persoal asalariado ou de outra índole, que exerciten a actividade se deberá dar conta ó concello. L).-Nos casos de obras no mercado, deberán trasladarse, mentres aquelas duren, ó lugar establecido polo concello, sen contraprestación económica algunha, procurando por parte municipal a reubicación na zona máis próxima ós postos de orixe. M).-Correrán ó seu cargo tódolos gastos propios do posto que xere a súa explotación: enerxía eléctrica, auga, limpeza, recollida do lixo, conservación do posto, etc., así como satisface-las taxas e demais exaccións que correspondan. Asemade deberán cumprir coa normativa vixente en materia laboral, de Seguridade Social e fiscal que sexa de aplicación á actividade que desenvolvan (pago de salarios e cotas de cotización a Seguridade Social, alta no IAE, etc). N).-Deposita-los desfeitos, residuos e lixo de xeito separado, nos termos esixidos na normativa municipal de limpeza, polo servicio de recollida e segundo as indicacións da administración do mercado. Cada posto, mesa ou local deberá estar dotado dos recipientes necesarios para o almacenamento do lixo durante o horario de venda, tanto para residuos secos como para húmidos. Ñ) Exhibir ante os funcioarios municipais o documento acreditativo de estar ao corrente das súas obrigas fiscais. O) Xustificar, cando fosen requeridos polos funcionarios municipais, o pago dos impostos e exaccións municipais legalmente esixibles por razón do exercicio do comercio dos seus postos. P) Acreditar diante da administración municipal a tramitación da alta como usuario titular do posto adxudicado no mercado, nos servizos de abastecemento municipal de auga e electricidade, antes do inicio da explotación comercial con suxección á normativa vixente de conexión dos aparellos de medida de consumo de auga e electricidade instalados a tal efecto no mercado municipal para cada dos postos Q) Comunicar ao Concello os cambios de domicilio dos concesionarios ou titulares da autorización, así como o peche dos postos por prazo superior a 15 dias ( relacionado con cláusula 53 y 54) M) Cumprir cantas obrigas resulten de este regulamento e as ordes e instruccións da autoridade municipal ou dos seus axentes. Artigo 19.-Son prohibicións específicas nalgúns postos segundo o tipo de productos de venda, as seguintes: A).-Venda de caza e mariscos durante as épocas de veda. B).-Venda de especies sen reuni-los tamaños mínimos regulamentariamente esixidos. C).-Venda de mariscos sen que conste a súa previa depuración, e de calquera producto perecedeiro coa data caducada. D).-Venda de carnes frescas sen acredita-la procedencia dun matadoiro legalmente autorizado. E).-Venda de aves e coellos vivos, prohibíndose o seu desplumado nos postos. F).-Calquera outro tipo de vendas que estean sometidas a prohibicións especiais. Artigo 20.-Queda prohibido o exercicio da actividade vendedora ás persoas aqueixadas de enfermidades contaxiosas ou infecciosas en calquera dos seus períodos. Todo titular de posto ou persoal ó seu cargo, aqueixado de calquera doenza, padecemento ou enfermidade deste tipo estará obrigado a poñer esta situación en coñecemento da administración, establecéndose ó efecto as medidas que sexan precisas. Os concesionarios e os seus dependentes non poderán estacionarse de pé ou sentados fóra dos postos que ocupen. De igual modo queda prohibido expende-las mercadorías fóra dos postos respectivos, e obstaculizar con elas o libre paso. Artigo 21.-Os instrumentos de pesar e medir utilizados no mercado deberán axustarse ós modelos autorizados polos organismos competentes. En todo momento o persoal municipal encargado do mercado poderá verifica-la súa exactitude, debendo facelo como mínimo unha vez ó ano. Procurarase o uso de balanzas automáticas ou electrónicas, que se colocarán de xeito que os clientes poidan ler nelas o prezo, a cantidade e o importe da adquisición. Artigo 22.-Os vendedores están obrigados a exhibir ó persoal municipal encargado do mercado ou á inspección sanitaria cantos artigos teñan para a venda, sen que poidan opoñerse á súa incautación no caso de ser declarados nocivos para a saúde pública. Os vendedores deberán conservan no seu poder o albarán ou documentación xustificativos da súa compra, no que se consignará o nome do vendedor e do adquirente, a clase do artigo, o prezo, a unidade de medida e data.1.-Requirirá autorización previa do concello a instalación de rótulos permanentes. Non serán autorizados os rótulos intermitentes, vibrantes ou móbiles ou que alteren a uniformidade, poidan resultar molestos pola súa uniformidade, ou prexudiciais a outros comerciantes do mercado.2.-Non requirirán autorización previa a colocación de emblemas ou rótulos en épocas de ofertas ou promocións nin o reparto de propaganda impresa, debendo en todo caso adecuarse o seu contido á normativa de aplicación. En todo caso tanto os emblemas ou rótulos en épocas de oferta coma a propaganda impresa deberán facer mención sempre ó carácter municipal do mercado, e conterán os datos identificativos do posto ou postos de que proceden. Artigo 24.-Os titulares dos postos están obrigados a mante-los abertos e atendidos nos días e horas en que estea aberto ó público o mercado, salvo os períodos regulamentarios de vacacións ou autorización expresa do concello. Artigo 25. -As augas sucias ou residuais serán verquidas polos vendedores do mercado nos seus sumidoiros, en todo caso nas condicións fixadas pola normativa de aplicación nesta materia, non permitíndose en ningún caso a existencia de caldeiros ou calquera outro recipiente onde aquelas poidan depositarse. Artigo 26.-Os vendedores deberán conservar no seu poder o albarán ou documentación xustificativos da súa compra, no que se consignará o nome do vendedor e do adquirente, a clase do artigo, o prezo, a unidade de medida e data. O mercado funcionará diariamente, a excepción dos domingos que non coincidan en festivos. Así mesmo e seguindo a costume local, establécese que o horario mínimo de venta ao público do mercado será de 8:00 horas a 14:00 horas. No obstante, os postos “exteriores” do mercado ( cafetería, etc) poderán abrir tamén pola tarde no horario que se determine pola Alcaldía mediante resolución ditada ao efecto. O concello, a través de resolución da Alcaldía, adoptada previo sometemento da proposta a comisión informativa, poderá modificar o horario establecido cando o aconselle o interese común, a seguridade, os horarios do transporte ou calquera outra circunstancia obxectiva. En caso de folga, o Concello establecerá servizos mínimos, que aseguren a apertura do mercado. Os titulares dos postos e os seus dependentes poderán estar no Mercado unha hora antes da sinalada para a venta ao público e saír unha hora despois. O vendedor que necesite máis tempo para a preparación ou retirada dos productos deberá solicitar autorización expresa do Concello. Fora deste horario, non se permitirá a permanencia no Mercado de ningunha outra persona, salvo das autorizadas polo Concello. En sitio visible do mercado se exporá o tablón oficial de anuncios, onde se fixarán todas as disposicións do réxime interior ou de carácter xeral, así como o cadro de prezos vixentes cada día. Tanto os titulares de postos de venta como a Asociación de Vendedores, si existe e o público en xeral, se entenderán igualmente notificados de tales disposicións, sin outro requisitos que a súa publicación na forma indicada. A descarga dos xéneros efectuarase durante as horas e na forma que determine o Concello mediante resolución ou bando da Alcaldía. Só se permitirá a descarga de productos nos lugares sinalados ao efecto. O transporte ata o mercado e dentro do mesmo, se realizará nas debidas condicións hixiénicas, utilizando vehículos e medios de transporte axeitados. Os transportistas serán responsables dos danos que causaren con motivo do transporte, carga ou descarga dos xéneros a eles confiados, os seus embalaxes, etc. A colocación e depósito dos xéneros só se permitirá dentro dos postos ou lugares habilitados para elo, prohibíndose a utilización a tal fin de rúas ou pasos, que deberán permanecer libres para a fácil circulación dos compradores. Así mesmo, se prohíbe o traslado das mercadorías dun posto a outro durante o horario de mercado e o depósito de envases valeiros, lixo, etc, na superficie destinada á exposición e venda, así como na correspondente a rúas e pasos. Artigo 31.-Existirá un servicio de limpeza e mantemento do mercado, dotado de persoal necesario que, baixo a dependencia do concello e nas horas que este sinale, coidará da limpeza das zonas comúns e de paso. A limpeza dos postos e locais deberá efectuarse polos concesionarios fóra do horario de atención ó público. Artigo 32.- As concesións serán intransmisibles, agás no suposto seguinte: a) Por falecemento do titular, en cuxo caso se transmitirá o posto a favor de quen resultare ser herdeiro do titular ou legatario de dito posto. De terse transmitido pro indiviso “ mortis causa” a dous ou máis personas, éstas no prazo de tres meses deberán determinar e comunicar ao Concello quen delas debe suceder na titularidade do posto. De non facelo entenderase caducado o dereito de uso e extinguido o contrato. O réxime previsto para as sucesións pro indiviso “ mortis causa”, será aplicable para o caso de non haber disposición testamentaria. En ningún caso poderá variarse o destino do posto coas transmisións efectuadas, agás o establecido no capítulo VI do presente regulamento. Os novos titulares deberán satisface-los dereitos que correspondan pola transmisión, así como repoñe-las garantías prestadas polo anterior titular e subrogarse de xeito automático nas débedas que en virtude da concesión tivera aquel. O documento administrativo do novo concesionario outorgarase no prazo de 1 mes dende a autorización por parte do concello da transmisión, que se tramitará conforme ao procedemento que a continuación se indica. Aqueles que pretendan adquiri-lo traspaso dun posto do mercado deberán cumpri-los mesmos requisitos fixados neste regulamento para ser concesionario, e sinaladamente as condicións previstas nos pregos de condicións rectores da adxudicación inicial dos postos. Artigo 33.-O procedemento iniciarase a instancia do interesado, debendo constar na solicitude: 1.-Nome, datos persoais e identificación fiscal do transmitente e do beneficiario.2.-Datos do posto ou postos que se pretende traspasar.3.- Cando se presente a solicitude ou se inicie o expediente os interesados estarán obrigados ingresa-lo importe en concepto de depósito previo, da Taxa regulada na Ordenaza Fiscal reguladora do servizo de mercado municipal, de acordo co artigo 10.2 da referida orenanza fiscal Artigo 34. Autorizado o traspaso pola Alcaldía do Concello, o beneficiario disporá dun prazo de 1 mes para presentar no concello a documentación acreditativa de cumprir cos requisitos fixados neste regulamento e nos pregos de adxudicación da concesión inicial, nos que se subrogará a tódolos efectos, para ser titular do posto traspasado e para poder exerce-la actividade que pretende. Cumprimentado este trámite e dentro do mesmo mes procederase a formaliza-lo novo contrato en documento administrativo, que asinará o novo concesionario e a autoridade competente. No caso de non presenta-lo beneficiario a documentación requirida no prazo fixado ou non asina-lo contrato, perderá o seu dereito a recibi-lo traspaso autorizado, quedando o posto de titularidade municipal. Artigo 35.-O novo titular da concesión deberá constituir fianza, na que se ponderá o tempo que falte ata a extinción da concesión por exipiración do tempo sinalado no prego de condicións da concesión. Artigo 36.-O prazo de duración da concesión no caso dos traspasos contará para o novo concesionario dende a data de traspaso. Artigo 37.- Queda prohibido o subarrendo, alugueiro ou calquera outra modalidade de cesión temporal dos postos e mesas do mercado. Artigo 38.-Sen prexuízo do disposto noutros preceptos deste regulamento, as concesións extinguiranse por: a) Extinción do prazo de concesión establecido. b) Renuncia expresa e escrita do titular. c) Ter solicitado a declaración de concurso, ter sido declarados insolventes en calquera procedemento, atoparse declaradas en concurso, estar suxeitas a intervención xudicial ou ter sido inhabilitado conforme á Lei 22/2003 de 9 de xullo, Concursal, sin que tivese concluído o período de inhabilitación fixado na setencia de calificación do concurso. d) Causas sobrevidas de interese público que motiven o rescate da concesión, aínda antes da terminación do prazo polo que se concedeu ou autorizou, fixándose no seu caso a indemnización a que puidera haber lugar de acordo co previsto na normativa vixente, e en todo caso logo de audiencia ó interesado. e) Morte do concesionario (excepto nos casos de transmisión autorizada e ata o cumprimento do prazo da concesión) ou xubiliación do concesionario. f) Disolución da sociedade titular. g) Subarrendo ou cesión do posto a un terceiro, sen cumpri-los requisitos previstos neste regulamento. h) Perda dalgunha das condicións esixidas nos pregos rectores das concesións ou na normativa que resulte de aplicación. i) Non ocuparse ou permanecer pechado o posto por espacio de dous meses, agás causa xustificada a criterio do órgano que outorgou a concesión ou a autorización. l) Grave incorrección comercial segundo o previsto nesta ordenanza ou noutra normativa de aplicación. m) Grave incumprimento das obrigas sanitarias ou das ordes recibidas en materia de limpeza ou hixiene dos postos segundo o previsto nesta ordenanza ou noutra normativa de aplicación. n) Falta de pagamento Taxa regulada na Ordenaza Fiscal reguladora do servizo de mercado municipal o) Desafectación do ben, en cuxo caso se procederá á súa liquidación conforme a lo previsto en el artículo 102 de la LPAP. En calquera dos casos expresados, se extinguirá a concesión e demáis dereitos que recaigan sobre as instalacións, sin derecho a indemnización en favor do concesionario, agás o establecido no apartado d), e sen prexuízo do estipulado na correspondente ordenanza fiscal.1.-Os titulares deberán, á extinción da concesión, calquera que fose a causa, deixar libres ou baleiros e a disposición do concello os locais obxecto da utilización nun prazo máximo de 15 días.2.-A administración municipal poderá en todo caso acordar e executa-lo lanzamento por vía administrativa.3.-Recuperado o posto polo concello, este procederá á devolución das fianzas prestadas polo concesionario a petición deste, ou no seu caso incautarase dela para facer fronte ós desperfectos e danos causados polo concesionario, quen poderá en todo caso proceder ó seu arranxo pola súa conta e logo solicita-la devolución da fianza.4.-No caso da existencia de desperfectos ou danos, o concello daralle traslado da valoración do custo do seu arranxo ó interesado para que no prazo de 10 días acepte facer el a reparación ou pida que a faga o concello con cargo á fianza. Se aceptara arranxalos o concesionario, disporá do prazo de 1 mes desde a aceptación para realiza-la reparación. No caso de que o concello arranxara os desperfectos ou danos con cargo á fianza e esta non fora suficiente para cubri-lo seu custo, poderá proceder pola vía executiva contra o debedor pola diferencia.1. Os postos do mercado municipal axustaranse ás denominacións de uso previstas no título concesional no que se artelle a súa adxudicación. Para tódalas actividades é obrigatorio que os productos se expidan de acordo coas condicións hixiénico sanitarias e de conservación e as normas de seguridade previstas na normativa que resulte de aplicación.2.-É potestade do Concello, en uso da facultades de autoorganización do servizo, alterar o destino dos postos vacantes por causas xustificadas de interese público. Artigo 41.-As funcións de administración e dirección dos mercados municipais corresponden á Alcaldía-Presidencia, podendo ser delegadas de conformidade coa normativa de aplicación. Será da súa responsabilidade a xestión administrativa necesaria para o funcionamento do mercado e a vixilancia do cumprimento deste regulamento e da normativa de aplicación á actividade que alí se desenvolve. Artigo 42.-Ás ordes inmediatas do administrador do mercado haberá o persoal auxiliar que para cada caso se determine, e que terá entre outras as seguintes funcións: a.-Vixia-lo cumprimento das ordenanzas e regulamentos municipais, así como das ordes que emanen do administrador e dos demais órganos competentes do concello e que sexan de aplicación ó mercado. b.-Coida-la boa orde e a conservación e limpeza do edificio do mercado e das súas dependencias, dando conta das deficiencias que se observen. c.-Dar conta de cantas incidencias teñan lugar no mercado. d.-Atende-las queixas e reclamacións de público e titulares dos postos e tramita-la súa resolución polos cauces establecidos. e.-Practica-las inspeccións que lle sexan encargadas polo órgano competente do concello, emitindo os informes correspondentes que delas resulten. f.-Vixia-lo bo funcionamento dos instrumentos de pesa e medida e coidar do servicio de repeso. g.-Orientar, executar e facer cumpri-las decisións municipais. h.-Facilitar ó persoal encargado da inspección sanitaria, funcionarios de recadación, membros da Policía Local e os responsables dos servicios de vixilancia e limpeza, o cumprimento dos seus respectivos cometidos. i.-Velar pola conservación e o mantemento do edificio e as súas instalacións, recabando, polos conductos regulamentarios, a intervención dos servicios técnicos municipais. l.-Leva-lo control dos documentos que lle sexan confiados e o rexistro da titularidade dos postos. m.-Vixia-la representación da autoridade municipal no mercado, coidando da recíproca comunicación entre os titulares dos postos e o concello, notificando as comunicacións deste a aqueles, e emitindo informes sobre todo o que de relevancia, ocorra no mercado.1.-Cantas obras e instalacións se realicen nos espacios de aproveitamento privativo e que resulten unidas de xeito permanente ó posto ou instalación quedarán de propiedade municipal.2.-Entenderase que tales obras e instalacións están unidas de xeito permanente cando non poidan separarse dos pisos, paredes ou elementos fixos sen quebranto ou deterioro destes. Artigo 44.-Irán a cargo dos titulares as obras de construcción e adaptación dos postos do mercado, así como cantas instalacións deban realizarse naqueles, os seus gastos de conservación e a súa adecuación á actividade a desenvolver.1.-Será obrigatoria a execución das obras de adaptación dos postos ós modelos aprobados ó adquirirse aqueles.2.- Neste caso, os interesados, dentro do prazo de 1 mes a contar dende a adquisición do posto, presentarán obrigatoriamente no concello a solicitude da autorización municipal para as obras a realizar, e logo dos informes que proceda o órgano municipal competente resolverá sobre a súa concesión. Artigo 46.-O concello, cando o estime necesario, poderá ordenar de xeito motivado e logo de audiencia do interesado, a execución de obras de adaptación necesarias, vindo obrigados os titulares a realizalas pola súa conta, logo da obtención da preceptiva autorización, na forma que se lles ordene.1.-A inspección e exame dos productos alimenticios que se expenden nos mercados municipais corresponde ós organismos competentes ó efecto. A inspección poderá actuar de oficio ou a instancia de parte. O concello facilitará os medios necesarios para levar a cabo a inspección.2.-Os axentes da inspección axustarán a súa actuación á normativa vixente en materia sanitaria, de protección dos dereitos dos consumidores, disposicións legais en materia de regulación de matadoiros, de extraccións pesqueiras, marisqueo e acuicultura, e en xeral a todas aquelas normas que afecten ó abasto público.3.-O concello poderá tamén ordenar inspeccións periódicas no mercado a realizar por persoal adscrito ós servicios municipais ou contratado ó efecto.1.-Os inspectores están facultados para a recollida de mostras de alimentos e para o seu decomiso cando fora preciso, dando conta destas actuacións ó concello por se puideran derivar feitos sancionables.2.-Non se poderán expoñer á venda aqueles productos que non estean recoñecidos pola inspección cando este trámite sexa obrigatorio.1.-Os vendedores non poderán opoñerse á inspección nin ó decomiso, por causa xustificada, das mercadorías.2.-O xénero declarado en malas condicións sanitarias será destruído de acordo co que dispoña a inspección. Artigo 50.-O concello dotará ao mercado dun libro rexistro no que se anotarán diariamente os decomisos, detallando a procedencia e destino final, clase e peso do xénero, nome do vendedor e demais datos necesarios.1. Ós efectos do presente regulamento, as infraccións catalogaranse en leves, graves e moi graves.2. Terán a consideración de infraccións leves: A).-Sobrepasar coa mercadoría ou materiais as dimensións do posto. B).-Ocupar con mercadoría o pasillo, portas, escaleiras ou calquera outro elemento común do mercado, ou a rúa ou outros espacios públicos. C).-Enlixar ou verter augas residuais ós pasillos ou calquera outra zona común ou privativa do mercado. D).-A descortesía no trato co público ou con outros concesionarios ou vendedores. E).-A entrada de mercadorías fóra do horario establecido. F).-Deposita-los residuos fóra dos contedores. G).-Non utilizar mandilón, luvas ou gorro de protección, así como a neglixencia respecto ó esmerado aseo e limpeza das persoas e dos postos. H).-Contratar persoal sen comunicación da alta ó concello. I).-Non comunicar ó concello os cambios de domicilio do concesionario ou licenciatario. K).-Calquera outra infracción ó disposto no presente regulamento e que non estea previsto como infracción grave ou moi grave. L) Incumprimento da obriga sinalada no artigo 17, letra H). Artigo 52.-Consideraranse infraccións graves: A).-A venda de artigos distintos dos autorizados na concesión do posto ou na licencia. B).-O emprego de frases ou xestos groseiros ou de ameaza, así como as pelexas, con outros concesionarios, vendedores ou co público. C).-A desobediencia ás ordes que se impartan polo concello. D).-Ter pechado o posto por máis de quince días hábiles de mercado sen motivo xustificado e fora dos supostos previstos no artigo 4 da Lei 20/2007 do Estatuto do Traballador Autónomo. E).-Non te-las tarifas de prezos expostas ó público. F).-Non atender persoalmente o posto, salvo os casos previstos neste regulamento. G).-Contratar persoal asalariado á marxe das prescripcións que sinala a lexislación laboral vixente. H).-A venda de alimentos ou outra mercadoría sen reuni-las debidas condicións hixiénico-sanitarias. I).-A venda de productos alimenticios carecendo do preceptivo carné de manipulador. L).-A realización de obras menores, que non afecten á estructura do posto, carecendo da preceptiva licencia municipal. M).-A negativa a colaborar cos servicios de inspección do mercado. N).-A reincidencia en tres faltas leves no prazo de 1 ano. Ñ) Non manter en debidas condicións de conservación e limpeza os postos. Artigo 53.-Consideraranse infraccións moi graves: A).-Mante-lo posto pechado por espacio de dous meses carecendo do preceptivo permiso municipal. e fora dos supostos previstos no artigo 4 da Lei 20/2007 do Estatuto do Traballador Autónomo. B).-O traspaso ou alugueiro da concesión ou licencia sen autorización municipal. C).-O grave deterioro das instalacións comúns do mercado por actuación imputable ó concesionario. D).-A realización de obras no posto alterando a súa estructura e carecendo da preceptiva licencia municipal. E).- A reincidencia en dúas faltas graves no período de 1 ano. F).-Incumprir calquera das prohibicións previstas no artigo 19 deste regulamento.1.-O expediente sancionador incoarase de oficio ou a instancia de parte.2.-O procedemento sancionador axustarase ás prescripcións contidas no Real Decreto 1398/1993, do 4 de agosto, polo que se aproba o Regulamento do procedemento para o exercicio da potestade sancionadora. Pola comisión das infraccións indicadas nos artigos anteriores imporanse as seguintes sancións: A).-Infraccións leves: apercibimento ou multa de ata 150 Euros. B).-Infraccións graves: multa de 150,01 Euros ata 300 Euros. C).-Infraccións moi graves: multa de ata 450 Euros e revogación da concesión. Estas sancións son compatibles coas que a continuación se relacionan: A).-O decomiso dos artigos que se vendan carecendo de autorización. B).-A tramitación e resolución dun expediente de infracción urbanística no caso de realización de obras non autorizadas. C).-A aplicación dos xuros, recargos e multas previstos nas normas fiscais para o caso de impagos. D).-A responsabilidade civil do sancionado no caso de danos causados a terceiros, a outros postos ou a elementos comúns do mercado. A prescripción das infraccións e das sancións terá lugar: A).-No caso de leves: ós 6 meses da súa comisión ou imposición. B).-No caso de graves: ós 2 anos da súa comisión ou imposición. C).-No caso de moi graves: ós 3 anos da súa comisión ou imposición. Si a mayoría dos titulares de postos o considera convinte, se constituirá a Asociación de Vendedores, á que pertencerán os titulares dos postos adxudicados que o desexen, aínda que as súas decisións serán vinculantes para os titulares de todos os postos, non tendo este carácter vinculante para o Concello. Os estatutos de dita asociación regularán, como mínimo, os seguintes aspectos: a) Dereitos e obrigacións dos asociados. b) Composición dos órganos directivos, que serán os responsables de solicitar, informar ou sugerir ao Concello cantas actuacións crean convintes para a boa marcha do mercado, canalizando as queixas do comprador e vendedor. c) Funcionamento da asociación. Quedan derrogadas tódalas disposicións municipais que contradigan o previsto no presente regulamento, e de xeito específico quedan derrogadas na súa totalidade: - O Regulamento municipal do mercado aprobado polo Pleno de data de 5 de maio de 1984. O presente regulamento entrará en vigor unha vez aprobado de xeito definitivo e publicado o seu texto íntegro no Boletín Oficial da Provincia da Coruña.